***Projekts***

2023.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

 (prot. Nr.\_\_, \_\_\_\_.§)

**Par grozījumiem Daugavpils pilsētas domes 2019.gada 28.marta lēmumā Nr.167**

 **“Par nekustamā īpašuma Nikolaja ielā 9, Daugavpilī, daļas nodošanu bezatlīdzības lietošanā biedrībai “Veselības veicināšanas un izglītošanas biedrība””**

 Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, trešo prim, piekto un sesto daļu, izskatot biedrības “Veselības veicināšanas un izglītošanas biedrība”, turpmāk – Biedrība, 2023.gada 9.oktobra iesniegumu (reģistrēts Daugavpils pašvaldības centrālajā pārvaldē, turpmāk – Centrālā pārvalde, 2023.gada 10.oktobrī ar Nr.1.2.-7/3118) ar lūgumu pagarināt līguma par nekustamā īpašuma Nikolaja ielā 9, Daugavpilī, daļas – neapdzīvojamo telpu Nr.1, 2, 3, 4, 5 (telpu grupa 003) 253,2 m2 platībā, bezatlīdzības lietošanu termiņu uz pieciem gadiem, kas ir nepieciešams, lai pieteiktos ES projektā, turpinātu jauniešu izglītošanu, organizētu mācību seminārus un konferences un plānotu turpmāko Biedrības darbu,

 ņemot vērā to, ka Daugavpils valstspilsētas pašvaldības, turpmāk – Pašvaldība, īpašuma tiesības uz nekustamo īpašumu Nikolaja ielā 9, Daugavpilī, kas sastāv no ēkas, kadastra apzīmējums 0500 011 1724 001, un zemesgabala, kadastra apzīmējums 0500 011 1724, nostiprinātas uz laiku, kamēr Pašvaldība nodrošina autonomās funkcijas – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, īstenošanu, kā arī to, ka nekustamais īpašums ietilpst valsts nozīmes arhitektūras piemineklī “Daugavpils cietokšņa apbūve” (valsts aizsardzība Nr.4687) un pilsētbūvniecības piemineklī “Daugavpils cietoksnis ar priekštilta nocietinājumu” (valsts aizsardzība Nr.7428), lai tas tiktu pēc iespējas pilnvērtīgāk saglabāts, apsaimniekots un izmantots sabiedrības labā, realizējot Pašvaldības minēto funkciju, Valsts ieņēmumu dienesta 2019.gada 18.janvāra lēmumu Nr.34366*,* ar kuru Biedrībai ir piešķirts sabiedriskā labuma organizācijas statuss darbības jomā - labdarība, slimības profilakse, izglītības veicināšana, Pašvaldības domes Īpašuma un mājokļu komitejas 2023.gada \_\_.\_\_\_\_\_\_\_\_\_\_\_ atzinumu, Pašvaldības domes Finanšu komitejas 2023.gada \_\_.\_\_\_\_\_\_\_\_\_\_ atzinumu, Pašvaldības dome **nolemj:**

 1. Izdarīt Daugavpils pilsētas domes 2019.gada 28.marta lēmumā Nr.167 “Par nekustamā īpašuma Nikolaja ielā 9, Daugavpilī, daļas nodošanu bezatlīdzības lietošanā biedrībai “Veselības veicināšanas un izglītošanas biedrība””,turpmāk – Lēmums, šādus grozījumus:

 1.1. Aizstāt Lēmuma preambulas daļas trešajā rindkopā vārdus un skaitļus “kas sastāv no ēkas, kadastra apzīmējums 0500 011 1724 001, ar sākotnēju vērtību 259004,00 EUR (divi simti piecdesmit deviņi tūkstoši četri eiro un 00 centi) un zemesgabala, kadastra apzīmējums 0500 011 1724, ar sākotnēju vērtību 9375,00 EUR (deviņi tūkstoši trīs simti septiņdesmit pieci eiro un 00 centi” ar vārdiem un skaitļiem “, kas sastāv no ēkas, kadastra apzīmējums 0500 011 1724 001, ar bilances vērtību uz 2023.gada 30.oktobri 214635,63 EUR (divi simti četrpadsmit tūkstoši seši simti trīsdesmit pieci eiro un 63 centi) un zemesgabala, kadastra apzīmējums 0500 011 1724, ar bilances vērtību uz 2023.gada 30.oktobri 11719,00 EUR (vienpadsmit tūkstoši septiņi simti deviņpadsmit eiro un 00 centi)”;

 1.2. Aizstāt Lēmuma 2.1.punktā skaitļus un vārdus “līdz 2024.gada 31.martam” ar skaitļiem un vārdiem “līdz 2029.gada 31.martam”.

 2. Uzdot Centrālās pārvaldes Īpašuma pārvaldīšanas departamentam sagatavot attiecīgu vienošanos par grozījumiem 2019.gada 12.aprīļa Līgumā par nekustamā īpašuma Nikolaja iela 9, Daugavpilī, daļas nodošanu bezatlīdzības lietošanā.

 Daugavpils valstspilsētas pašvaldības domes priekšsēdētājs A.Elksniņš